**תברחו** היא סדרת נוער ואימה, המשודרת ב-HOT VOD Young ובערוץ HOT3 החל משנת 2019. את הסדרה יצרו טל גולדברג ואילן רוזנפלד והיא הוכרזה כסדרה הכי נצפית של HOT VOD Young לשנת 2019.

תקציר העלילה
------------

**ניב** (שחר טבוך) מזמין את חבריו שהתרחקו זה מזה לחדר בריחה כדי לחגוג לו יום הולדת, אך מהר מאוד מסתבר שהם כלואים בחדר הבריחה המתוחכם והמסתורי שיודע עליהם את הסודות הכי כמוסים, ומגלים שלא יוכלו לצאת עד שיחשפו הכל אחד בפני השני. בכל חדר שאליו הם מגיעים ישנה חידה אישית המותאמת לאחד החברים, אשר הולכת וחושפת את הסוד שהוא הסתיר מפני השאר והם יכולים לעבור לחדר הבא רק לאחר שהסוד מתגלה. כל חדר מעוצב לפי מקום אמיתי הקשור לסוד. סודו של רועי מתגלה בתוך מכלאת כלבים, של סתיו בתחנת המשטרה, סודה של אלכס בתוך חנות הפופ אפ שלה, סודה של רז בתוך בנק, סודו של תום בפיצריה וסודו של ניב בתוך הכיתה.

סקירה הסדרה
-----------

| עונה | פרקים | שודרה לראשונה (ישראל) |
| --- | --- | --- |
| הפרק הראשון | הפרק האחרון |
|  | 1 | 10 | 19 בדצמבר 2019 | 26 בדצמבר 2019 |

שחקנים ודמויות
--------------

### תפקידים ראשיים

**רז שושני** (אגם בוחבוט): הצינית של החבורה, שאומרת הכל בפנים. היא הגיעה לכיתה רק לפני שנה ומהר מאוד התחברה עם כולם, הייתה החברה של תום. היא מסוג האנשים האלה שיכולה לתת לך הרגשה שהיא החברה הטובה ביותר שלך מבלי שידעו כלום עליה וזה מה שמאפשר לה להסתיר סוד גדול מהעבר שלה. היא ותום שוב יחד בסיום העונה.

**אלכס** (טיילור מלכוב): הסנובית של החבורה. כוכבת רשת והחברה הטובה ביותר של רז. היא מתחזקת את הוולוג הכי נחשק שיש ובחדר הבריחה היא תצטרך להיפרד מהנייד ומהעוקבים שלה, איתם היא רגילה לחלוק כל רגע. בסיום העונה בת זוגו של מיכאל.

**מיכאל** (בן זיני): הג'וקר של החבורה. הבחור המצחיק שאומר דברים בלי לחשוב עם חוש טכני, מבין צילום ועריכה, הוא החבר הטוב ביותר של אלכס, משמש כשותף שלה מאחורי הקלעים בכל דבר שקשור בוולוג שלה, ונתן לה השראה לסיפורי "בן הקטן". הוא מאוהב באלכס ורק מחכה לרגע שהיא תרצה אותו חזרה, אבל יום אחד הוא פשוט הפסיק לענות לשיחות שלה והיא לא יודעת למה. בסיום העונה הופך לבן זוגה של אלכס.

**ניב** (שחר טבוך): הגיק של החבורה. החברים שלו הם הכל בשבילו, הוא זה שתמיד יוזם ומארגן אירועים ומאז שהחבורה התרחקה הוא שרוי במצוקה ורק רוצה לאחד את כולם ביחד מחדש, ולכן הזמין את כולם לבלות בחדר בריחה שמותאם אישית עבורם ביום ההולדת שלו.

**סתיו** (מיקה צור): המחוננת של החבורה. פרפקציוניסטית חסרת תקנה ומאוד בוגרת לגילה. היא מחבבת את תום והתחברה אליו מהרגע הראשון שהגיעה לכיתה, אבל היא מתנשאת על כל השאר. לבסוף מתגלה כשוטרת סמויה בת 21.

**תום** (עומר דהן): החתיך של החבורה, ובן הזוג לשעבר של רז. הם היו הזוג של החבורה – עשו הכל ביחד עד שהיא גילתה שהוא שיקר לה והחליטה להיפרד ממנו, מה שגרם לפיצול בחבורה. כשתום מגיע לחדר הבריחה עם סתיו, התלמידה החדשה שהוא מחבב, הוא מבין שהוא שם את עצמו במצב ללא מוצא. חזר לרז בסיום העונה.

**רועי** (אורי איתן): האקטיביסט של החבורה. בחור חכם ויש לו דעה מוצקת על כל דבר כמעט, אבל הוא גם שקט ושקול. הוא לא מסוגל לסבול חוסר צדק ובגלל תכונה זו הוא חוטף את כלב הדוברמן של ראש העיר. את רוב שעות הפנאי שלו הוא מקדיש לכלבייה שבה הוא מתנדב.

**אנה** (רומי אבירם): האפרוח של החבורה. לא הוזמנה למסיבת יום ההולדת אך בכל זאת הגיעה. אחותה הקטנה של אלכס, היא ילדה סופר מתוחכמת וחכמה שלרוב מתחברת לאנשים מבוגרים ממנה, לכן היא רואה בחבורה של אלכס גם חברים שלה.

### דמויות משנה

**אורנה שושני** (דנה ברגר): אמה של רז. בעלה ברח לביתה שהייתה קטנה ומאז לא יודעים היכן הוא. עבדה בבנק למחייתה. גנבה כמות כסף וזהב גדולה על מנת להאיץ את פיתוח האבטיפוס מכיוון שביתה רז חולה בסוכרת ועל כן רצתה שתחלים. לבסוף מתגלה ונכנסת לכלא. אוהבת מאוד את רז ואת הוריה. נכנסה לכלא למען רז.

**ד"ר אריה גרין** (עופר רגירר): אביו של תום. עובד בתור רופא למחייתו. פיתח אבטיפוס מיוחד לחולי סוכרת ועל כן קיבל המון כסף על כך על מנת להאיץ את פיתוח האבטיפוס. בעקבות זו נהייה עשיר ולכן בנו משתדל להסתיר זאת.

**מוטי השוטר** (טל גולדברג): השוטר שעובד עם סתיו. שניהם אחראים לפצח את תעלומת הדוברמן ועל כן חקרו המון אנשים. בסוף העונה עוזר להוציא את החבורה מחדר הבריחה.

**יגאל מנהל הכלבייה** (אילן רוזנפלד): מנהל הכלבייה שבה רועי עובד. שיקר לו שהכלב סליים קרע את הרצועה ונדרס אך בפועל הכלב מת בעקבות הדוברמן של ראש העיר. מפחד מראש העיר שתסגור את הכלבייה ולכן לא הגיש תלונה על הכלב שלה.

**ענת המתנדבת** (שירן אסף): עובדת עם רועי בכלבייה. אוהבת מאוד את הכלבים והם חלק בלתי נפרד מחייה. לא אוהבת כלל את ראש העיר. צעקה עליה בחנות הפופ אפ של אלכס בגלל התנהגות הכלב שלה וחוסר האחריות שלה.

**ראש העיר** (אמירה בוזגלו): ראש העיר של העיר שבה גרה החבורה. הבעלים של הדוברמן. הגעשה תלונה במשטרה על מות הדוברמן שלה (לכאורה).

**המורה שולמית** (ליאת אקטע בר): המורה של כל החבורה (למעט אנה). בגרסת הולוגרמה שלה כלאה את כל החבורה בחדר בריחה, עזרה לגלות את הסודות של כולם ורצתה שיגלו את הסוד שלה- היא התשלטה על החברה שיצרה אותה והרגה את מנהלי החברה. רוצה שינתקו אותה.

קישורים חיצוניים
----------------

* "תברחו", במסד הנתונים הקולנועיים IMDb (באנגלית)
* תברחו, במיזם "אישים" לתיעוד היצירה הישראלית

הערות שוליים
------------

1. ↑  תברחו – פרק 1 המלא!, באתר הוט